Der er stor forskel på, hvor meget de forskellige Superliga-klubber får af tilskud fra kommunen, når man samtidig medregner sponsorater fra kommunalt ejede selskaber.

Det viser tal, som det undersøgende medie journalista.dk har fået indsigt i.

I toppen af artiklen kan du se højdepunkter fra Brøndbys storsejr over AC Horsens.

Den helt store topscorer er OB, der får over 1, 7 millioner kroner fra kommunen, mens både FC København. Brøndby og AC Horsens ikke modtager én eneste krone.

I den lave ende finder man også AGF, der modtager sølle 121.875 kroner, mens bundklubben Helsingør får næstmest af alle og modtager én million kroner til klubkassen.

Det får Superliga-klubberne fra kommunen OB : 1.728.750 kroner



1.728.750 kroner Helsingør : 1.000.000 kroner



1.000.000 kroner ​ Silkeborg : 725.243 kroner



725.243 kroner AaB : 687.500 kroner



687.500 kroner SønderjyskE : 443.750 kroner



443.750 kroner Hobro IK : 437.500 kroner



437.500 kroner FC Nordsjælland : 236.875 kroner



236.875 kroner FC Midtjylland : 187.500 kroner



187.500 kroner AGF : 121.875 kroner



121.875 kroner Randers FC : 21.875 kroner



21.875 kroner Lyngby : 15.000 kroner



15.000 kroner FC København : 0 kroner



0 kroner Brøndby : 0 kroner



0 kroner AC Horsens : 0 kroner De anførte beløb er inklusiv moms. Kilde: www.journalista.dk

Ifølge journalista.dk ligger årsagen til OBs markante støtte i, at klubben har indgået en gylden aftale med kommunen, hvor skatteyderne betaler næsten halvanden million kroner, mod at kommunen så kan promovere sig selv via fodboldklubben.

Det undersøgende medie har indhentet tallene gennem aktindsigter fra både kommunerne og deres produktionsselskaber.